Diari Oficial de la Generalitat Valenciana


Sumari del DOGV 7289, del 05-06-2014 (2014/4943)

RESOLUCIÓ de 27 de maig de 2014, de la consellera de Benestar Social, per la qual es dóna publicitat als crèdits per a la indemnització per causa de mort per violència sobre la dona, per mitjà del dret a la percepció d'una quantia econòmica de pagament únic per a fills i filles menors d'edat, tutelats o acollits, o els ascendents de les víctimes mortals, dependents econòmicament d'estes, en el moment de la seua defunció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7289

Data del DOGV
:   05-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4943


Data del document
:   27-05-2014

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 27 de maig de 2014, de la consellera de Benestar Social, per la qual es dóna publicitat als crèdits per a la indemnització per causa de mort per violència sobre la dona, per mitjà del dret a la percepció d'una quantia econòmica de pagament únic per a fills i filles menors d'edat, tutelats o acollits, o els ascendents de les víctimes mortals, dependents econòmicament d'estes, en el moment de la seua defunció. [2014/4943]  
El Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana (DOCV 7264, 30.11.2014; i DOCV 6912, 28.11.2012, respectivament), establix, en els seus articles 3 a 16, del capítol II «Procediment per al reconeixement del dret a la indemnització per causa de mort», els drets bàsics i la garantia en l'aplicació d'estos per mitjà de la percepció d'una quantia econòmica de pagament únic per a fills i filles menors d'edat, tutelats o acollits, o els ascendents de les víctimes mortals de violència sobre la dona, dependents econòmicament d'estes en el moment de la seua defunció, ha de donar publicitat als crèdits que finançaran les indemnitzacions regulades en eixa norma, i fan el desplegament del contingut previst en l'article 16 del text de la llei integral.  
  
Aprovada i publicada la Llei 6/2013, de 26 de desembre, per la qual s'aproven els Pressupostos de la Generalitat per a l'exercici de 2014 (DOCV 7182, 30.12.2013), en aplicació del que establix la mencionada normativa i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, pertoca donar publicitat als crèdits i a les línies de subvenció destinades al finançament de les ajudes regulades per la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana.  
Per això, i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana, i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Donar publicitat als crèdits pressupostaris i a la línia de subvenció destinats a finançar les ajudes regulades en el Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana, per la qual es regula l'ajuda econòmica a favor de les víctimes de violència de gènere, establida en l'article 16, sobre les indemnitzacions per causa de mort per violència sobre la dona, per mitjà del dret a la percepció d'una quantia econòmica de pagament únic per a fills i filles menors d'edat, tutelats o acollits, o els ascendents de les víctimes mortals, dependents econòmicament d'estes en el moment de la seua defunció, que s'indiquen a continuació, amb càrrec al programa pressupostari 323.10, Promoció de les Famílies i les Dones.  
  
Denominació: indemnització per causa de mort per violència sobre la dona.  
Línia de subvenció: T6567000.  
Consignació pressupostària: 116.500 ?.  
Procedència i quantia dels fons: propis de la Generalitat.  
  
  
Segon  
De conformitat amb la normativa vigent per a l'exercici de 2014, el règim de pagaments de les ajudes regulades en esta orde s'efectuarà amb la justificació prèvia de la situació subvencionada, de conformitat amb el que establix l'article 47.11.e del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
  
València, 27 de maig de 2014.- La consellera de Benestar Social: Asunción Sánchez Zaplana.